sagorsarker/bangla-wikipedia huggingface dataset:
লুপে ফুয়েন্তেস

লুপে ফুয়েন্তেস (জন্ম: ২৭শে জানুয়ারি ১৯৮৭) একজন কলম্বিয়ার সংগীত প্রযোজক, ডিজে এবং প্রাক্তন পর্নোগ্রাফিক চলচ্চিত্র অভিনয়শিল্পী। তিনি ক্যালিফোর্নিয়ার লস অ্যাঞ্জেলেসে থাকেন। ফুয়েন্তেস ২০১১ সাল থেকে সংগীতশিল্পী ও অভিনেতা ইভান সিনফিল্ডের সাথে বিবাহ বন্ধনে আবদ্ধ হয়েছেন। 
লুপে ফুয়েন্তেস কলম্বিয়াতে জন্মগ্রহণ করেছিলেন এবং স্পেনের মাদ্রিদে বেড়ে ওঠেন। 
ফুয়েন্তেস তার নিজের অপেশাদার ওয়েবসাইট চালু করার পরে ২০০৭ সালে প্রাপ্তবয়স্ক চলচ্চিত্র শিল্পে প্রবেশ করেছিলেন। তিনি প্রথমে স্পেনে তার দৃশ্যের শুটিং করেছিলেন, তবে পরে মার্কিন যুক্তরাষ্ট্রে চলে এসেছেন। 
ফুয়েন্তেস ২০১০ সালে তার সংগীত জীবন শুরু করেছিলেন। তার সংগীতের ভিত্তি ল্যাটিন এবং স্পেনের রাস্তা ও নাইটক্লাবে যে সংগীত শুনেছেন তার দ্বারা প্রভাবিত। ২০১২ সালে ফুয়েন্তেস একটা পপ দল দ্য এক্স গার্লফ্রেন্ডসের প্রধান গায়ক হয়ে ওঠেন। তাদের দুটি একক প্রকাশ করেছে: "উই আর দ্য পার্টি" মুক্তি পায় ৬ নভেম্বর ২০১২ এবং "হোয়াচিয়া লুকিং এট?" ১৮ মার্চ ২০১৩ এ মুক্তি পায়। এককগুলি সোস্যাল মিডিয়া এবং পপ-আপ বিজ্ঞাপনের মাধ্যমে ব্যাপকভাবে প্রচারিত হয়েছিল, যা প্রতিটি গানের ভিডিও ইউটিউবে ভিউ বাড়াতে অবদান রাখে।
মুন্সীগঞ্জ রেলওয়ে স্টেশন

মুন্সীগঞ্জ রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
মুন্সীগঞ্জ রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
মমিনপুর রেলওয়ে স্টেশন

মোমিনপুর রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
মমিনপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
দোহাজারী

দোহাজারী বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। আয়তনের ভিত্তিতে শহরটি চন্দনাইশ উপজেলার বৃহত্তম শহর।
দোহাজারী শহরের মোট জনসংখ্যা ৫৬,৬৩৩ জন। 
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৩৩ মিটার।
২০০৪ সালে দোহাজারী শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দোহাজারী পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১১টি ওয়ার্ড এ বিভক্ত । ৪০.৭৪ বর্গ কি.মি. আয়তনের দোহাজারী শহর এলাকাটি দোহাজারী পৌরসভা দ্বারা পরিচালিত হয়।
গাইদঘাট রেলওয়ে স্টেশন

গাইদঘাট রেলওয়ে স্টেশন বর্তমান বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন ছিলো। এটি বর্তমানে অব্যবহৃত অবস্থায় আছে।
১৯৭৯ সালের ২৬ জানুয়ারী চুয়াডাঙ্গার গাইদঘাটে ভয়াবহ ট্রেন দুর্ঘটনা ঘটে। সেদিন বেলা ১টা ২০ মিনিটে খুলনা থেকে পার্বতীপুরগামী রকেট মেইল ট্রেনটি চুয়াডাঙ্গার গাইদঘাটে পৌছুলে দুর্ঘটনাকবলিত হয়। সরকারি হিসেবে এ দুর্ঘটনায় নিহতের সংখ্যা ছিল ৭৪। বেসরকারি হিসেবে নিহতের সংখ্যা ৫ শতাধিক। আহত হয়েছিল কয়েকশত যাত্রী । এ দুর্ঘটনার আগে ১৯৪০ সালে একই স্থানে ট্রেন দুর্ঘটনায় বেশ কয়েকজন মারা যায়। ১৯৭৯ সালের ৩০ অক্টোবর একই স্থানে ঘটে আরেকটি ট্রেন দুর্ঘটনা। ১৯৮০ সালের ১০ আগস্ট এখানে আবারো ট্রেন দুর্ঘটনায় মারা যায় ৪ জন।
চিলাহাটি-পার্বতীপুর-সান্তাহার-দর্শনা লাইনের চুয়াডাঙ্গা রেলওয়ে স্টেশন ও জয়রামপুর রেলওয়ে স্টেশন এর মাঝে গাইদঘাট রেলওয়ে স্টেশনটি ছিলো।
জয়রামপুর রেলওয়ে স্টেশন

জয়রামপুর রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
জয়রামপুর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
দর্শনা জংশন রেলওয়ে স্টেশন

দর্শনা জংশন রেলওয়ে স্টেশন বাংলাদেশের খুলনা বিভাগের চুয়াডাঙ্গা জেলার একটি রেলওয়ে স্টেশন।
কলকাতা থেকে শিলিগুড়ি সরাসরি যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন ও কলকাতা থেকে যশোর থেকে খুলনা পর্যন্ত রেলপথ নির্মাণ তবে ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়। রাজশাহী রংপুরের সাথে তৎকালীন পূর্ব পাকিস্তানের খুলনার সাথে সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকেই খুলনার সাথে সারা বাংলাদেশের সরাসরি রেল যোগাযোগ চালু হয়।
দর্শনা জংশন রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
আদিল এল আরবি ও বিলাল ফাল্লাহ

আদিল এল আরবি (জন্ম ৩০ জুন ১৯৮৮) ও বিলাল ফাল্লাহ (জন্ম ৪ জানুয়ারি ১৯৮৬) হচ্ছেন বেলজীয় চলচ্চিত্র পরিচালক ও টেলিভিশন পরিচালকদ্বয়। এই জুটিটি "ইমেজ" (২০১৪), "ব্ল্যাক" (২০১৫), ও "পাস্তার"-এর (২০১৮) মতো চলচ্চিত্রগুলো রচনা ও পরিচালনার জন্য পরিচিত, পাশাপাশি উইল স্মিথ ও মার্টিন লরেন্স অভিনীত "ব্যাড বয়েজ" ফ্যাঞ্চাইজির তৃতীয় সংস্করণ "ব্যাড বয়েজ ফর লাইফ" চলচ্চিত্র পরিচালনার জন্যও বিখ্যাত।
আদিল এল আরবি ও বিলাল ফাল্লাহ একসঙ্গে চলচ্চিত্র বিদ্যালয়ে পড়েন। তাদের পরিচালিত প্রথম কর্ম ছিলো একটি স্বল্পদৈর্ঘ্য চলচ্চিত্র নাম "ব্রয়েডার্স" (২০১১), যা সমালোচকদের কর্তৃক প্রশংসিত হয়; তাদের পরবর্তী চলচ্চিত্র, "ব্ল্যাক" (২০১৫) ও "পাস্তার" (২০১৮), এগুলোও ইতিবাচক প্রতিক্রিয়া পায়। তারা টেলিভিশন সিরিজ "স্নোফলের" প্রথম দুটি এপিসোড পরিচালনা করেন, যেগুলো ২০১৭ সালের ৫ ও ১২ জুলাই প্রচারিত হয়, সেইসঙ্গে দিমিট্রি ভেগাস অ্যান্ড লাইক মাইকের সঙ্গীত ভিডিও "হুয়েন আই গ্রো আপ", যা গান মার্কিন র‍্যাপার ওয়াইজ খলিফা। "ব্যাড বয়েজ ফর লাইফ" পরিচালনার পাশাপাশি আরবি ও ফাল্লাহ "ব্রেভারলি হিলস কপ" চলচ্চিত্র সিরিজের চতুর্থ সংস্করণ "বেভারলি হিলস কপ ৪ও পরিচালনায় সংযুক্ত করেন, যেখানে এডি মুরফি তার ভূমিকাটি পূণরায় পালন করেন।
লাভ আজ কাল (২০২০-এর চলচ্চিত্র)

লাভ আজ কাল ইমতিয়াজ আলী পরিচালিত এবং কার্তিক আর্যন ও সারা আলি খান অভিনীত ২০২০ সালের ভারতীয় হিন্দি ভাষার প্রণয়ধর্মী নাট্য চলচ্চিত্র। এই চলচ্চিত্রের মূল ফটোগ্রাফি ২০১৯ সালের মার্চ মাসের প্রথমার্ধে শুরু হয়েছিল এবং ২০১৯ সালের জুলাই মাসে শেষ হয়েছিল। এই চলচ্চিত্রটি ভারতে ২০২০ সালের ১৪ই ফেব্রুয়ারি তারিখে ভালোবাসা দিবসের দিন মুক্তির তারিখ নির্ধারণ করা হয়েছে।
বাংলা, নেপাল

বাংলা ("Wangla") হচ্ছে দক্ষিণ নেপালের লুম্বিনী মন্ডলের অর্ঘখাঞ্চি জেলার সন্ধিখারকা পৌরসভার কেন্দ্রীয় বাজার। প্রাক্তন গ্রাম উন্নয়ন কমিটি (ভিডিসি) ১৮ মে ২০১৪ তারিখে বিদ্যমান সন্ধিখারকা, ডব্লিউ অ্যাংলা, নারপাণি, খানচিকোট, কেমাদাদা, আরঘা ও দ্বিভর্ণা ভিডিসিগুলিকে একত্রিত করে একটি পৌরসভায় রূপান্তরিত হয়েছিল। ১৯৯১ নেপাল আদমশুমারির সময়ে, শহরের ১,০৩৩ টি ঘরে জনসংখ্যা ছিল ৫,১৪২ জন। ২০০১ নেপাল আদমশুমারির সময়ে জনসংখ্যা ছিলো ৫৩৮০, যার মধ্যে শিক্ষার হার ছিলো ৬৬%।
খোরশেদ মেহেরমজী

খোরশেদ রুস্তমজী মেহেরমজী (; ; জন্ম: ৯ আগস্ট, ১৯১১ - মৃত্যু: ১০ ফেব্রুয়ারি, ১৯৮২) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩৬ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই, পার্সিস ও পশ্চিম ভারত দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন খোরশেদ মেহেরমজী।
১৯৩৩-৩৪ মৌসুম থেকে ১৯৪৫-৪৬ মৌসুম পর্যন্ত খোরশেদ মেহেরমজী’র প্রথম-শ্রেণীর খেলোয়াড়ী জীবন চলমান ছিল। বোম্বে পঞ্চদলীয় প্রতিযোগিতায় পার্সিস দলের পক্ষে অংশগ্রহণ করতেন। এছাড়াও, রঞ্জী ট্রফিতে বিভিন্ন দলের প্রতিনিধিত্ব করেছেন। খেলোয়াড়ী জীবনের অনেকগুলো বছর বোম্বে চতুর্দলীয় ও পঞ্চদলীয় প্রতিযোগিতায় খেলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন খোরশেদ মেহেরমজী। ২৫ জুলাই, ১৯৩৬ তারিখে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৩৬ সালে ভারত দলের সদস্যরূপে ইংল্যান্ড গমন করেন। ম্যানচেস্টারের ওল্ড ট্রাফোর্ডে অনুষ্ঠিত টেস্টে অংশগ্রহণের সুযোগ পান। ডিডি হিন্দলেকরকে সহায়তা করার লক্ষ্যে সংরক্ষিত উইকেট-রক্ষক হিসেবে ইংল্যান্ডে যান। সিরিজের দ্বিতীয় টেস্টে অংশগ্রহণের সুযোগ পেয়েছিলেন তিনি। তবে, একমাত্র টেস্টে খুব কমই সফলতার স্বাক্ষর রাখতে পেরেছিলেন। একমাত্র ইনিংসে শূন্য রানে অপরাজিত ছিলেন। এছাড়াও, অমর সিংয়ের বলে ইংরেজ অধিনায়ক গাবি অ্যালেনের ক্যাচ গ্লাভসবন্দী করেন।
তার চাচা রুস্তমজী মেহেরমজী ১৯১১ সালে নিখিল ভারত দলের সদস্যরূপে ইংল্যান্ড গমন করেছিলেন। ১০ ফেব্রুয়ারি, ১৯৮২ তারিখে ৭০ বছর বয়সে বোম্বে এলাকায় খোরশেদ মেহেরমজী’র দেহাবসান ঘটে।
কালিগঞ্জ সরকারি কলেজ

কালিগঞ্জ সরকারী কলেজ (কালিগঞ্জ ডিগ্রি কলেজ নামেও পরিচিত) বাংলাদেশের দক্ষিণ পশ্চিম প্রান্তে সুন্দরবনের কোল ঘেষে কাকশিয়ালি নদীর দক্ষিণ প্রান্তে অবস্থিত সাতক্ষীরা জেলার কালিগঞ্জ উপজেলার একটি কলেজ। কলেজটি কালিগঞ্জ উপজেলার প্রথম উচ্চ মাধ্যমিক শিক্ষাপ্রতিষ্ঠান। কলেজটি ১৯৬৯ সালের ১লা জুলাই প্রতিষ্ঠিত হয়। ২০১৮ সালের ৮ আগস্ট কলেজটি সরকারিকরণ করা হয়।
কালিগঞ্জ উপজেলার শেখ আব্দুল গফুর, বন্দকাটি গ্রামের আলহাজ সগীর আহমেদ এবং শেখ আহম্মেদ আলী, জি এম উকালত আলী, শিক্ষক শেখ আব্দুর রহমান, আব্দুর রহিম পাড়, শেখ আব্দুল লতিফ, নূর মোহাম্মদ, শেখ গোলাম বারী, ইছাহাক আলী সরদারদের উদ্যোগে কলেজটি স্থাপিত হয়। নির্মাণ কালের হিসেবে এটা সাতক্ষীরা জেলার দ্বিতীয় কলেজ। সাতক্ষীরা সরকারি কলেজ পরই কলেজটি প্রতিষ্ঠা লাভ করে।
কলেজটি ৫.৮১৫০ একর জমির উপর প্রতিষ্ঠিত। প্রাচীর বেষ্ঠিত কলেজটির চৌহদ্দির ভিতরে ১টি শহীদ মিনার, ২টি পুকুর, বড় খেলার মাঠ, ছাত্রী কমনরুম, ছাত্রী আবাস (বর্তমানে অব্যবহৃত), ৪ তলা বিশিষ্ট বিজ্ঞান ভবন ও ৪ তলা বিশিষ্ট আইসিটি ভবন রয়েছে। আইসিটি ভবনটি শেখ কামালের নামে নামকরণ করা হয়েছে।
এই কলেজে বর্তমানে একসাথে প্রায় ২৫০০ শিক্ষার্থীকে পাঠদানে সক্ষম।
কলেজটিতে ১৯৬৯ সাল থেকে এইচ,এস,সি পর্যায়ে মানবিক, বিজ্ঞান ও বাণিজ্য বিভাগে পাঠদান শুরু হয়। বর্তমানে এইচ এস সি তে ২০টি বিষয়ে পাঠদান করা হয়। কলেজে ১৯৭২- ৭৩ শিক্ষাবর্ষ থেকে ডিগ্রিপাস কোর্সে পাঠদান শুরু হয়। বর্তমানে বি এ, বি এস এস, বি এস সি ও বি কম বিভাগে ১৫টি বিষয়ে পাঠদান করা হয়। ২০০৫-০৬ শিক্ষাবর্ষ থেকে বাংলাদেশ উন্মুক্ত বিশ্ববিদ্যালয় এর অধীন উন্মুক্ত কোর্স ও একই শিক্ষাবর্ষ থেকে বাংলাদেশ কারিগরি শিক্ষা বোর্ডেও অধীন বিএম কোর্স চালু করা হয়। ২০০৭ সাল থেকে বিএ (অনার্স) সম্মান কোর্স চালু হয়। এখানে রাষ্ট্র বিজ্ঞান, ইসলামী শিক্ষা ও ব্যবস্থাপনা এই ৩টি বিষয়ে অনার্স কোর্সে পাঠদান করা হয়।
বেঙ্গল, ইন্ডিয়ানা

বেঙ্গল হচ্ছে যুক্তরাষ্ট্রের ইন্ডিয়ানা অঙ্গরাজ্যের হেন্ড্রিক টাউনশিপ, শেলবি কাউন্টির একটি অসমর্থিত সম্প্রদায়।
১৮৮১ সালে বেঙ্গলে একটি ডাকঘর স্থাপিত হয়, যেটি ১৯০২ সালে বন্ধ হয়ে যাওয়ার আগ পর্যন্ত কার্যক্রম চালিয়েছে। সম্ভবত সম্প্রদায়টি দক্ষিণ এশিয়ার বঙ্গ (Bengal) থেকে এই নামটি গ্রহণ করেছিল । ১৯১০-এর দশকে, বেঙ্গলের নিজস্ব একটি উচ্চ বিদ্যালয় ছিল।
বেঙ্গলের অবস্থান ।
শাকিল আহমেদ (ক্রিকেটার)

শাকিল আহমেদ (; জন্ম: ১২ ফেব্রুয়ারি, ১৯৬৬) কুয়েত সিটিতে জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯৮ সালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে কর্নওয়াল, খান রিসার্চ ল্যাবরেটরিজ ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, বামহাতে নিচেরসারিতে ব্যাটিং করতেন তিনি।
১৯৮৫-৮৬ মৌসুম থেকে ২০০২-০৩ মৌসুম পর্যন্ত শাকিল আহমেদের প্রথম-শ্রেণীর খেলোয়াড়ী জীবন চলমান ছিল। বামহাতি স্পিনার হিসেবে রাউন্ড-আর্ম ডেলিভারির ভঙ্গীমায় বোলিং কর্মে অগ্রসর হতেন। ১৯৯৮-৯৯ মৌসুমে রাওয়ালপিন্ডির সদস্যরূপে অস্ট্রেলিয়া একাদশের বিপক্ষে দশ উইকেট লাভ করেছিলেন। তন্মধ্যে, দ্বিতীয় ইনিংসে ৭/৭১ পেয়েছিলেন।
সমগ্র প্রথম-শ্রেণীর খেলোয়াড়ী জীবনে ২২ গড়ে ৩৬৫ উইকেট লাভ করেছেন। সে তুলনায় একমাত্র টেস্টে অংশ নিয়ে চারটিমাত্র উইকেটের সন্ধান পেয়েছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শাকিল আহমেদ। ২২ অক্টোবর, ১৯৯৮ তারিখে করাচীতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৯৮-৯৯ মৌসুমে অস্ট্রেলিয়া দল পাকিস্তান গমন করে। সিরিজের তৃতীয় টেস্টে ৩২ বছর বয়সে খেলার জন্যে আমন্ত্রিত হন। তবে, দল নির্বাচকমণ্ডলী পাকিস্তান দলে তার অংশগ্রহণের অনুমতি দিয়ে অনেকাংশে জুয়াড়ীর ভূমিকায় অবতীর্ণ হয়েছিলেন। ডনে উল্লেখ করা হয় যে, খেলায় তিনি কোন দ্যুতি ছড়াতে পারেননি, তার চলে আসা উচিত। তাসত্ত্বেও, দ্বিতীয় ইনিংসে ৪/৯১ লাভ করেছিলেন।
মাইনর কাউন্টিজ চ্যাম্পিয়নশীপে কর্নওয়াল দলের পক্ষে খেলেছিলেন। ১২ সেপ্টেম্বর, ২০১২ তারিখে বাকিংহামশায়ারের বিপক্ষে চূড়ান্ত খেলায় ম্যান অব দ্য ম্যাচের পুরস্কার লাভ করেছিলেন তিনি।
চীনের মূল ভূখণ্ড

চীনের মূল ভূখণ্ড (চীনা মূল ভূখণ্ড নামেও পরিচিত) হলো গণপ্রজাতন্ত্রী চীনের (পিআরসি) সরাসরি এখতিয়ারভূক্ত ভৌগোলিক এবং ভূ-রাজনৈতিক অঞ্চল। হাইনান প্রদেশও এর অন্তর্ভুক্ত তবে চীনের বিশেষ প্রশাসনিক অঞ্চল হংকং এবং মাকাও আংশিকভাবে মূল ভূখণ্ডে পড়লেও এ দুটি চীনের মূল ভূখণ্ডের আওতাধীন নয়।
"ভূখণ্ড" বুঝাতে চীনে দুটি পরিভাষা ব্যবহার করা হয়:
চীনে এ পরিভাষা দুটি সতন্ত্রভাবে ব্যবহৃত হয়। সরকারিভাবে চীনে তাইওয়ানকে তাদের ‘মূল ভূখণ্ডের অংশ’ মনে করা হয় যদিও তাইওয়ান ‘তা মনে করে না’। তবে হংকং এবং মাকাওকে চীনা সরকার ‘কেন্দ্রীয় প্রজাতন্ত্রের’ সরকার হিসেবে উল্লেখ করে। এ দুটির ক্ষেত্রে "অন্তর্দেশ" পরিভাষাটি ব্যবহার করা হয়। ‘চীন প্রজাতন্ত্রের মুক্ত অঞ্চল’-এর বিপরীত পরিভাষা হিসেবে চীনা সংবিধানে ‘মূল ভূখণ্ড’ ব্যবহৃত হয়।
১৯৩০-এর দশকে জাপন এই অঞ্চলে অভিযান চালায়। চীনা গৃহযুদ্ধের সময় ১৯৪৯ সালের মধ্যে চীনের কমিউনিস্ট পার্টির সামরিক শাখা পিপল’স লিবারেশন আর্মি চীনের অধিকাংশ অঞ্চল তৎকালীন কুমিনটেঙ শাসনের অধীন থেকে মুক্ত করে। ফলশ্রুতিতে কুমিনটেঙ সরকার চীনের মূল ভূখণ্ড থেকে সড়ে গিয়ে তুলনামুলক নিরাপদ স্থান তাইওয়ানে সরকার স্থানান্তর করে। ১৯৪৫ সালে দ্বিতীয় বিশ্বযুদ্ধের পর জাপান আত্মসমর্পণ করলে তাইওয়ান চীনা কর্তৃপক্ষের অধীনে আসে। ১৯৪৯ সালের ১ অক্টোবর গণপ্রজাতন্ত্রী চীন প্রতিষ্ঠা হয় এবং চীনের সব অঞ্চলে কমিউনিস্ট পার্টির কর্তৃত্ব প্রতিষ্ঠিত। পরবর্তী সময়ে চীনের মূল ভূখণ্ড এবং তাইওয়ানের মধ্যে সম্পর্ক খারাপ হতে শুরু করে। উভয় পক্ষই নিজেদের মূল কর্তৃপক্ষ হিসেবে উল্লেখ করে আন্তর্জাতিক দৃষ্টি আকর্ষণের চেষ্টা করে।
চীনা মূল ভূখণ্ড পরিভাষাটি রাজনৈতিকভাবে নিরপেক্ষ হিসেবে গ্রহণ করে চীনের কমিউনিস্ট পার্টির এবং চীন সরকার কর্তৃক সরাসরি নিয়ন্ত্রণকৃত এলাকা বুঝাতে ব্যবহার হওয়া শুরু হয়। ১৯৭০-এর দশকের পূর্ব পর্যন্ত তাইওয়ান এবং চীন ভূখণ্ড একে অপরের প্রতি সামরিক হুমকি দেওয়া অব্যহত রাখে। পরবর্তীতে তাইওয়ানের কর্তৃপক্ষ চীন কর্তৃপক্ষকে ‘কমিউনিস্ট ডাকাত’ (共匪) অপরপক্ষে চীন তাইওয়ান কর্তৃপক্ষকে ‘চিয়াং ডাকাত’ নাম অবহিত করা শুরু করে। ১৯৯০-এর দশকে তাইওয়ানে গণতন্ত্র প্রতিষ্ঠা হওয়া শুরু হলে মূল ভূখণ্ড পরিভাষাটি জনপ্রিয়তা লাভ করতে শুরু করে।
যেহেতু ১৯৪৯ সালে প্রতিষ্ঠা হওয়ার সময় হংকং ও মাকাও বিদেশি কলোনি ছিলো তাই পরিভাষটি এ দুটির ক্ষেত্রে ব্যবহার করা হয় না। ১৯৯৭ সালে হংকং এবং ১৯৯৯ সালে মাকাও চীনের অধীনে আসার পরও তারা নিজেদের মধ্যে রাজনৈতিক, আইনি এং একটি আলাদা অর্থনৈতিক ব্যবস্থা তৈরি করেছে। এ দুটির জন্য চীনা সরকার ‘এক রাষ্ট্র, দুই ব্যবস্থা’ নীতি গ্রহণ করেছে।
আমেদাবাদ জংশন রেলওয়ে স্টেশন

আহমেদাবাদ জংশন (স্টেশন কোড: এডিআই) হল ভারতের গুজরাত রাজ্যের আহমেদাবাদ শহররে প্রধান রেল স্টেশন। এটি গুজরাতের মধ্যে বৃহত্তম রেল স্টেশন। স্টেশনটি মুম্বই স্টেশনের পরে পশ্চিম রেলের দ্বিতীয় সর্বোচ্চ আয় প্রদানকারী এবং আহমেদাবাদ রেলওয়ে বিভাগের অন্তর্গত।
ভারত বিভাগের আগে সিন্ধু মেল সিন্ধু প্রদেশের হায়দ্রাবাদ সঙ্গে যোগাযোগ ছিল এবং হায়দরাবাদ - মিরপুর খাস - খোকরপাড় - মুনাবাও - বার্মার - লুনি - যোধপুর - পালি - মারোয়ার - পালনপুর - আহমেদাবাদ রুটে যাত্রা করত। এটি গোকুলদাস কন্ট্রাক্টের এন্ড এসোসিয়েটস (গোকুলদাস ঠিকাদার এবং সহযোগী) দ্বারা নির্মিত হয়।
স্টেশনের উত্তরের দিকে আহমেদাবাদে দুটি দীর্ঘতম মিনার রয়েছে, যা সিদি বশির মসজিদের একমাত্র অবশিষ্টাংশ।
আহমেদাবাদ জংশন, ভারতের গুজরাত রাজ্যের আহমেদাবাদ শহরের জন্য রেল পরিবহনের প্রাথমিক স্টেশন এবং ভারতীয় রেলের পশ্চিম রেল জোনের একটি গুরুত্বপূর্ণ কেন্দ্র। স্থানীয়ভাবে লোকেরা এটিকে কালুপুর স্টেশন (কারণ এটি প্রাচীরের শহরের কালুপুর অঞ্চলে অবস্থিত) হিসাবে উল্লেখ করে, শহরের অন্যান্য স্টেশন যেমন গান্ধীগ্রাম, আসার্বা, সরখেজ, বাস্তুরপুর, চান্দলদিয়া, ভাত্বা, মণিনগর এবং সাবারমতী জংশন থেকে আলাদা করার জন্য। এটি ট্রেনের দ্বারা আহমেদাবাদকে গুজরাতের বিভিন্ন অঞ্চলের সঙ্গে সংযুক্ত করে, সেইসাথে ভারতের প্রধান শহরগুলি যেমন মুম্বই, দিল্লি, বেঙ্গালুরু, কলকাতা, চেন্নাই, হায়দ্রাবাদ, বিশাখাপত্তনম, ত্রিভান্দ্রাম, আজমের, ধানবাদ, ডাল্টনগঞ্জ, গোয়ালিয়র, জয়পুর, ইন্দোর এবং হাওড়ার সঙ্গে যুক্ত করে।
স্টেশনটিতে ১২ টি প্ল্যাটফর্ম রয়েছে। এখানে প্রচুর পরিমাণে চায়ের দোকান, স্নাক বার, ঔষধ সম্পর্কিত দোকান এবং অনুসন্ধান কেন্দ্র রয়েছে। স্টেশনটিতে একটি সাইবারকাফেও রয়েছে, যা টাটা ইন্ডিকোম দ্বারা চালিত এবং বর্তমানে গুগল স্টেশন ও রেলটেল ওয়াই-ফাই দিয়ে সজ্জিত। স্টেশনটিকে প্রযুক্তিগতভাবে উন্নত স্টেশন হিসাবে গড়ে তোলার জন্য বৃহত আকারের স্বয়ংক্রিয় নিয়ন্ত্রণব্যবস্থা চালু রয়েছে এবং আইসিআইসিআই ব্যাংক, ক্যানারা ব্যাংক, ইউনিয়ন ব্যাংক অফ ইন্ডিয়া, ডেনা ব্যাংক, ব্যাংক অফ বরোদা, স্টেট ব্যাংক অফ ইন্ডিয়া এবং অন্যান্য বড় ব্যাংকগুলির নতুন এটিএম আউটলেটগুলি স্টেশনে স্থাপন করা হয়েছে। রেলটেল আহমেদাবাদ স্টেশনে একটি সাইবার ক্যাফে পরিচালনা করে।
আহমেদাবাদ রেলওয়ে স্টেশন হ্যান্ড-পুশ লাগেজ ট্রলি পরিষেবা শুরু করেছে স্টেশনে। এ জাতীয় ট্রলি সবসময় বিমানবন্দরগুলিতে পাওয়া যায়, তবে রেল স্টেশনগুলির জন্য এটি একটি নতুন উদ্যোগ। রেলওয়ে যাত্রীদের কাছ থেকে প্রথমে লাগেজ ট্রলি প্রতি পাঁচ টাকা করে নেবে। ২০১০ সালের হিসাবে, পরিষেবাটি কেবল প্ল্যাটফর্ম নং -১ এর জন্য উপলব্ধ ছিল, তবে নতুন লিফট এবং এসকেলেটারগুলি ২০১০-এর শেষের দিকে কার্যকরী হওয়ার পরে, ট্রলি পরিষেবাটি আহমেদাবাদ রেলস্টেশনের সমস্ত প্ল্যাটফর্মে চালু করার কথা বলা হয়।
এটি গুজরাটের কেন্দ্রবিন্দু রেল স্টেশন, এখান থেকে অনেক লাইন শুরু হয়। এর মধ্যে রয়েছে আহমেদাবাদ-মুম্বাই মেইন লাইন, আহমেদাবাদ-দিল্লি মেইন লাইন (ভায়া জয়পুর), আহমেদাবাদ-গান্ধীনগর লাইন (ভায়া চান্দলোদিয়া), আহমেদাবাদ-গান্ধীধাম মেইন লাইন, জয়পুর-আহমেদাবাদ লাইন, আহমেদাবাদ-উদয়পুর লাইন এবং আহমেদাবাদ-বোটাড রেলপথ।
জগন্নাথ রৌত

জগন্নাথ রৌত (১৩ নভেম্বর ১৯৪২ – ২৪ জানুয়ারি ২০২০) ভারতের ওড়িশার একজন রাজনীতিবিদ ছিলেন যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ওড়িশা বিধানসভার একজন বিধায়ক ছিলেন। এছাড়া, তিনি ওড়িশা সরকারের একজন মন্ত্রী হিসেবেও দায়িত্ব পালন করেছিলেন।
জগন্নাথ রৌত ১৯৪২ সালের ১৩ নভেম্বর জন্মগ্রহণ করেছিলেন। তিনি ১৯৮০, ১৯৮৫ ও ১৯৯৫ সালে ধামনগর থেকে ওড়িশা বিধানসভার বিধায়ক হিসেবে নির্বাচিত হয়েছিলেন। ১৯৯৯ সালে ১৬ মার্চ তিনি বিধায়ক পদ থেকে ইস্তফা প্রদান করেছিলেন।
জগন্নাথ রৌত ওড়িশা সরকারের একজন মন্ত্রী হিসেবেও দায়িত্ব পালন করেছিলেন। তিনি ১৯৮৯ সালের ৭ ডিসেম্বর থেকে ৩ মার্চ ১৯৯০ পর্যন্ত শিল্পমন্ত্রী, ২১ মার্চ ১৯৯৫ থেকে ১৪ আগস্ট ১৯৯৮ পর্যন্ত স্বাস্থ্য ও পরিবার কল্যাণ মন্ত্রী এবং ২৪ আগস্ট ১৯৯৮ থেকে ১৭ ফেব্রুয়ারি ১৯৯৯ পর্যন্ত নগর উন্নয়ন মন্ত্রী হিসেবে দায়িত্ব পালন করেছিলেন।
জগন্নাথ রৌত ২০২০ সালের ২৪ জানুয়ারি ৭৭ বছর বয়সে হৃদরোগে আক্রান্ত হয়ে প্রয়াত হন।
আবুল ইসলাম

আবুল ইসলাম (১৯২৪ – ২০ ফেব্রুয়ারি ২০০৪) বাংলাদেশের যশোর জেলার একজন মুক্তিযোদ্ধা ও রাজনীতিবিদ ছিলেন। তিনি একজন সাংসদ ছিলেন। তিনি সাবাস চেয়ারম্যান নামে পরিচিত ছিলেন।
আবুল ইসলাম ১৯২৪ সালে যশোরের ঝিকরগাছার হাজিরবাগে জন্মগ্রহণ করেছিলেন। তিনি ১৯৫৮ সালে তৎকালীন বল্লা ইউনিয়ন পরিষদের চেয়ারম্যান হিসেবে নির্বাচিত হয়েছিলেন।
১৯৬৪ সালে আইয়ুব খান মৌলিক গণতন্ত্র প্রবর্তন করলে আবুল ইসলাম রাষ্ট্রপতি ও স্পিকারের কার্যালয়ে মৌলিক গণতন্ত্রের সমালোচনা করে চিঠি পাঠান। তিনি ছিলেন একমাত্র চেয়ারম্যান যিনি সরাসরি পদ্ধতিটির সমালোচনা করেছিলেন। এরপর, "দৈনিক ইত্তেফাক" তাকে নিয়ে "সাবাস চেয়ারম্যান" শিরোনামের একটি প্রতিবেদন প্রকাশ করেছিল। পরবর্তীতে, তিনি শেখ মুজিবুর রহমান তাকে "সাবাস চেয়ারম্যান" উপাধি প্রদান করেছিলেন।
আবুল ইসলাম ১৯৭০ সালে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন। বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হন। পরবর্তীতে, ১৯৭৩ সালে তিনি যশোর-৬ আসনের সাংসদ হিসেবে নির্বাচিত হয়েছিলেন।
আবুল ইসলাম ২০০৪ সালের ২০ ফেব্রুয়ারি মৃত্যুবরণ করেন।
দেবেন্দ্রনাথ ঘোষ

দেবেন্দ্রনাথ ঘোষ (২২ এপ্রিল ১৮৯০ – ১১ জানুয়ারি ১৯৯৯) বাংলাদেশের বরিশাল জেলার একজন রাজনীতিবিদ ছিলেন। তিনি ১৯৫৪ সালে পূর্ব বাংলা আইনসভার সদস্য হিসেবে নির্বাচিত হয়েছিলেন।
দেবেন্দ্র নাথ ঘোষ ১৮৯০ সালের ২২ এপ্রিল বরিশালে জন্মগ্রহণ করেছিলেন। তার পিতার নাম নিবারণ ঘোষ ও মায়ের নাম রাজলক্ষ্মী ঘোষ। তিনি ভাষা আন্দোলনে অংশগ্রহণ করেছিলেন। ১৯৫৪ সালে তিনি পূর্ব বাংলা আইনসভার সদস্য হিসেবে নির্বাচিত হয়েছিল। তিনি ব্রিটিশ ও পাকিস্তান আমল ও তদপরবর্তী সময়ে প্রতিবাদের জন্য মোট ২৭ বছর জেল খেটেছিলেন।তিনি বরিশালের বঙ্গভঙ্গ-বিরোধী আন্দোলনের পুরোধা সতীশচন্দ্র মুখোপাধ্যায়ের (পরবর্তীতে স্বামী প্রজ্ঞানানন্দ সরস্বতী নামে পরিচিত) সহযোগী ছিলেন। বরিশালে 'শঙ্কর মঠ' গড়ে তোলা এবং ব্রিটিশ-বিরোধী কর্মকাণ্ড পরিচালনার ক্ষেত্রে তাঁকে বিশেষ সাহায্য করেন তিনি। 
দেবেন্দ্রনাথ ঘোষ ১৯৯৯ সালের ১১ জানুয়ারি বরিশালে নিজ বাসভবনে ১০৮ বছর বয়সে মৃত্যুবরণ করেন।
নজরুল ইসলাম (রাজনীতিবিদ)

নজরুল ইসলাম ( – ২৮ অক্টোবর ২০১২) বাংলাদেশের ভোলা জেলার একজন রাজনীতিবিদ ছিলেন। তিনি দুইবার জাতীয় সংসদ সদস্য হিসেবে নির্বাচিত হয়েছিলেন।
নজরুল ইসলাম ১৯৭০ সালে পাকিস্তান গণপরিষদেরসদস্য হিসেবে নির্বাচিত হয়েছিলেন। তিনি বাংলাদেশের স্বাধীনতা যুদ্ধে অংশগ্রহণ করেছিলেন। তিনি ১৯৭৩ সালে বাকেরগঞ্জ-২ আসনের সাংসদ হিসেবে নির্বাচিত হয়েছিলেন। এরপর, ১৯৭৯ সালেও তিনি বাকেরগঞ্জ-২ আসন থেকে সাংসদ হিসেবে নির্বাচিত হন। পরবর্তীতে, ১৯৮৬ সালে তিনি দৌলতখান উপজেলা পরিষদের চেয়ারম্যান হিসেবে নির্বাচিত হয়েছিলেন।
নজরুল ইসলাম ২০১২ সালের ২৮ নভেম্বর ৭০ বছর বয়সে ঢাকার একটি হাসপাতালে মৃত্যুবরণ করেন।
আখলাকুল হোসাইন আহমেদ

আখলাকুল হোসাইন আহমেদ (১৫ অক্টোবর ১৯২৬ – ২৮ আগস্ট ২০১২) বাংলাদেশের নেত্রকোণা জেলার একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন। তিনি ১৯৭০ সালে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হয়েছিলেন। তিনি বাংলাদেশের স্বাধীনতা যুদ্ধের একজন সংগঠক ছিলেন।
আখলাকুল হোসাইন আহমেদ ১৯২৬ সালের ১৫ অক্টোবর নেত্রকোণার মোহনগঞ্জের ছয়াশীতে জন্মগ্রহণ করেছিলেন। তিনি ১৯৭০ সালে মোহনগঞ্জ-বারহাট্টা আসন থেকে পূর্ব পাকিস্তান প্রাদেশিক পরিষদের সদস্য হিসেবে নির্বাচিত হয়েছিলেন। বাংলাদেশের স্বাধীনতা যুদ্ধ চলাকালে তিনি ভারতের মেঘালয়ের মহেশখোলা ইয়ুথ ক্যাম্পের ইনচার্জ ছিলেন বাংলাদেশ স্বাধীন হবার পর তিনি বাংলাদেশ গণপরিষদের সদস্য হিসেবে নিযুক্ত হয়েছিলেন।
আখলাকুল হোসাইন আহমেদ ২০১২ সালের ২৮ আগস্ট ঢাকার হলিক্রস হাসপাতালে ৮৫ বছর বয়সে মৃত্যুবরণ করেন।
এম. এম. নজরুল ইসলাম

এম. এম. নজরুল ইসলাম (১৬ অক্টোবর ১৯৪৩ – ১৭ সেপ্টেম্বর ১৯৯২) বাংলাদেশের ভোলা জেলার একজন শিক্ষায়তনিক ব্যক্তি ও রাজনীতিবিদ ছিলেন। তিনি দুইবার সাংসদ হিসেবে নির্বাচিত হয়েছিলেন। তিনি ছিলেন আব্দুল্লাহ আল ইসলাম জ্যাকবের পিতা।
এম. এম. নজরুল ইসলাম ১৯৪৩ সালের ১৭ অক্টোবর ভোলার লালমোহনের চাঁদপুরে জন্মগ্রহণ করেছিলেন। প্রাথমিক, মাধ্যমিক ও উচ্চ মাধ্যমিক শিক্ষা অর্জনের পর তিনি ১৯৬৪ সালে ব্রজমোহন কলেজ থেকে স্নাতক হন। এরপর, ১৯৬৫ সালে তিনি ঢাকা বিশ্ববিদ্যালয় থেকে স্নাতকোত্তর শিক্ষা সম্পন্ন করেন।
এম. এম. নজরুল ইসলাম বরিশালের কাশিমপুর হাইস্কুল ও চরফ্যাশনের দুলারহাট হাইস্কুলে শিক্ষকতা করেছিলেন। পরবর্তীতে, তিনি চরফ্যাশন টি. বি. মাধ্যমিক বিদ্যালয়ের প্রধান শিক্ষক পদে যোগদান করেছিলেন। ১৯৬৮ সালে তিনি চরফ্যাশন কলেজের প্রতিষ্ঠাতা অধ্যাপক হিসেবে নিযুক্ত হন। তিনি বাংলাদেশের স্বাধীনতা যুদ্ধের একজন সংগঠক ছিলেন।
এম. এম. নজরুল ইসলাম ১৯৭৯ সালে বাকেরগঞ্জ-৩ আসনের সাংসদ হিসেবে নির্বাচিত হয়েছিলেন। পরবর্তীতে, তিনি ১৯৯১ সালে ভোলা-৪ আসনের সাংসদ হিসেবে নির্বাচিত হন।
এম. এম. নজরুল ইসলাম ১৯৯২ সালের ১৭ সেপ্টেম্বর ঢাকার একটি হাসপাতালে মৃত্যুবরণ করেন।
শামছুল হুদা পাঁচবাগী

শামছুল হুদা পাঁচবাগী (১৮৯৭ – ২৪ সেপ্টেম্বর ১৯৮৮)স্বাধীন বঙ্গদেশ আন্দোলন এবং জমিদারী প্রথা উচ্ছেদ আন্দোলনের অন্যতম নেতা ও রাজনীতিবিদ ছিলেন। তিনি বঙ্গীয় ও পূর্ব পাকিস্তান আইনসভার সদস্য ছিলেন।
শামছুল হুদা পাঁচবাগী ১৮৯৭ সালে ময়মনসিংহের গফরগাঁওয়ের মাইজবাড়ি গ্রামে জন্মগ্রহণ করেছিলেন। তার পিতার নাম মো. রিয়াজ উদ্দিন ও মাতার নাম উম্মে কুলসুম। তিনি নিজ বাড়িতেই প্রাথমিক শিক্ষা লাভ করেছিলেন। এরপর, তিনি রামপুর স্টেট মাদ্রাসায় ভর্তি হয়েছিলেন। সেখান থেকে শিক্ষা লাভ করার পর তিনি লাহোরের ওরিয়েন্টাল কলেজে ভর্তি হন।
পড়াশোনা শেষ করে নিজ দেশে ফিরে আসার পর শামছুল হুদা পাঁচবাগী কৃষকদের জন্য কাজ শুরু করেন এবং ব্রিটিশ ও জমিদারদের বিরুদ্ধে সংগ্রামে নামেন। তিনি জমিদারদের অত্যাচারের বিরুদ্ধে আন্দোলনের ডাক দেন। তার আন্দোলনের ডাকে সাড়া দিয়ে জমিদারদের বাজার বর্জন করেছিল সাধারণ মানুষ। তিনি ঈদুল আযহায় গরু কোরবানির ওপর আরোপিত নিষেধাজ্ঞার বিরোধী ছিলেন। ঈদের নামায আদায়ের পর তিনি হোসেনপুরে কোরবানির ঈদ উপলক্ষে গরু কোরবানি করেছিলেন।
শামছুল হুদা পাঁচবাগী ১৯৩৭ সাল থেকে ১৯৫৪ সাল পর্যন্ত আইনপ্রণেতা হিসেবে দায়িত্ব পালন করেছিলেন। তিনি ১৯৩৭ সালে কৃষক প্রজা পার্টির প্রার্থী হিসেবে বঙ্গীয় আইনসভার সদস্য হিসেবে নির্বাচিত হয়েছিলেন। এরপর, ১৯৪৫ সালে তিনি ইমারত পার্টি প্রতিষ্ঠা করেন। তিনি ছিলেন দলটির সভাপতি ও সানাউল্লাহ ছিলেন দলটির সহসভাপতি। ১৯৪৬ সালেও তিনি বঙ্গীয় আইনসভার সদস্য হিসেবে নির্বাচিত হয়েছিলেন। তিনি পাকিস্তান সৃষ্টির বিরোধী ছিলেন। তিনি অবিভক্ত স্বাধীন বাংলার সমর্থক ছিলেন। তিনি পাঁচবাগে ছাপাখানা প্রতিষ্ঠা করেছিলেন। তিনি বাংলা, ইংরেজি, আরবি, উর্দু ও ফার্সি ভাষায় ১০,০০০ এর বেশি প্রচারপত্র ছাপিয়েছিলেন। তিনি প্রচারপত্রে পাকিস্তান সৃষ্টির প্রস্তাবের বিরোধিতা করেছিলেন।
শামছুল হুদা পাঁচবাগী ষাটের দশকে রাজনীতিতে নিষ্ক্রিয় হয়ে পড়েন। তিনি বাংলাদেশের স্বাধীনতা যুদ্ধকে সমর্থন করেছিলেন। বাংলাদেশের স্বাধীনতা যুদ্ধ চলাকালে তিনি নারীদের রক্ষায় কাজ করেছেন। এছাড়া, যুদ্ধের সময়ে তিনি সংখ্যালঘুদের রক্ষায়ও কাজ করেছেন। তিনি ১৯৭১ সালে অনেক মানুষকে আশ্রয় ও খাদ্য প্রদান করেছিলেন। এছাড়া, তিনি যুবকদের বাংলাদেশের স্বাধীনতা যুদ্ধে অংশগ্রহণ করতে উদ্বুদ্ধ করেছিলেন।
শামছুল হুদা পাঁচবাগী শাহজাদী বেগম ওয়াকফ স্টেটের মোতাওয়াল্লি ছিলেন। তিনি 
"দীন দুনিয়া", "হুজ্জাতুল ইসলাম" ও "তর্জুমানে দীন" শিরোনামের তিনটি পত্রিকার সম্পাদক ও প্রকাশক ছিলেন। তিনি অনেক শিক্ষা প্রতিষ্ঠান প্রতিষ্ঠা করেছিলেন।
শামছুল হুদা পাঁচবাগী ১৯৮৮ সালের ২৪ সেপ্টেম্বর ৯১ বছর বয়সে ময়মনসিংহে নিজ বাসভবনে মৃত্যুবরণ করেন। মৃত্যুর পর পাঁচবাগ জামে মসজিদের নিকটে তাকে সমাহিত করা হয়।
শ্রীলঙ্কার প্রদেশ

শ্রীলঙ্কায় প্রদেশ (; ) হল প্রথম স্তরের প্রশাসনিক বিভাগ। ১৮৩৩ সালে সিলেনের ব্রিটিশ শাসকরা সর্বপ্রথম এ অঞ্চলটিকে বিভিন্ন প্রদেশে বিভক্ত করেছিলেন। কিন্তু পরবর্তী শতাব্দীতে বেশিরভাগ প্রশাসনিক কাজ জেলাগুলোতে (দ্বিতীয় স্তরের প্রশাসনিক বিভাগ) স্থানান্তর করা হয়েছিল। আর বিংশ শতকের মাঝামাঝি সময়ে প্রদেশগুলো কেবল আনুষ্ঠানিকতায় পরিণত হয়েছিল। এ অবস্থার পরিবর্তন ঘটেছিল ১৯৮৭ সালে; যখন বহু দশকের ক্রমবর্ধমান প্রশাসনিক বিকেন্দ্রীকরণের চাহিদার ভিত্তিতে দেশটির সংবিধানে ত্রয়োদশ সংশোধনী এনে প্রাদেশিক সরকার প্রতিষ্ঠা করা হয়। বর্তমানে দেশটিতে মোট নয়টি প্রদেশ রয়েছে।
১৮১৫ সালে ব্রিটিশরা পুরো দ্বীপপুঞ্জের নিয়ন্ত্রণ গ্রহণের পরে এটিকে জাতিগত বৈচিত্র্যের ভিত্তিতে তিনটি প্রশাসনিক কাঠামোতে বিভক্ত করেছিল। এগুলো হলো: লো কান্ট্রি সিংহলী, ক্যান্ডিয় সিংহলী এবং তামিল। ১৮২৯ সালে ব্রিটিশরা সিলেনের ঔপনবেশিক সরকার এবং প্রশাসনিক কাঠামো নতুন করে পর্যালোচনা করার জন্য "কোলব্রুক-ক্যামেরন কমিশন" গঠন করেছিল। কমিশন সে সময়ে বিদ্যমান তিনটি জাতি ভিত্তিক প্রশাসনকে একীভূত করে ভৌগোলিক অবস্থানের ভিত্তিতে পাঁচটি প্রদেশে বিভক্ত একটি একক প্রশাসন গঠন করার সুপারিশ করেছিল। উক্ত সুপারিশ অনুসারে ১৮৩৩ সালের ১ অক্টোবর পুরো দ্বীপপুঞ্জটি পরিচালনায় একটি একক প্রশাসন গঠন করে এর অধীনে পাঁচটি প্রদেশ প্রতিষ্ঠা করা হয়। এগুলো হলো:
পরবর্তী পঞ্চাশ বছরের মধ্যে আরো চারটি প্রদেশ গঠন করা হয়েছিল। ফলে, মোট প্রদেশের সংখ্যা দাঁড়ায় নয়টি। এই প্রদেশ চারটি হল:
১৯৮৮ সালের সেপ্টেম্বর পর্যন্ত প্রদেশের সংখ্যা অপরিবর্তিত ছিল। এরপর ইন্দো-শ্রীলঙ্কা চুক্তি অনুযায়ী রাষ্ট্রপতি জয়বর্ধনে উত্তর ও পূর্বীয় প্রদেশকে একীভূত করে একটি নির্বাচিত পরিষদ দ্বারা পরিচালিত একক উত্তর-পূর্ব প্রদেশ গঠনের ঘোষণা দেন। এই ঘোষণাপত্রটি কেবলমাত্র একটি অস্থায়ী ব্যবস্থা ছিল; কারণ প্রদেশ দুটি স্থায়ীভাবে একীভূত করার জন্য পূর্ব প্রদেশে গণভোটের মাধ্যমে এর অনুমোদনের প্রয়োজন ছিল। কিন্তু, এই গণভোট কখনোই অনুষ্ঠিত হয়নি এবং শ্রীলঙ্কার রাষ্ট্রপতি এই "অস্থায়ীত্বের" আয়ু বাড়ানোর জন্য প্রতি বছর একের পর এক ঘোষণাপত্র জারি করছিলেন। শ্রীলঙ্কার জাতীয়তাবাদীরা এই সংযুক্তির তীব্র বিরোধিতা করেছিল। একীভূতকরণের বিরুদ্ধে দীর্ঘ আন্দোলনের পর ২০০৬ সালের ১৪ জুলাই জেভিপি পূর্বের জন্য পৃথক প্রাদেশিক পরিষদের আবেদন করে শ্রীলঙ্কার উচ্চ আদালতে তিনটি পৃথক মামলা দায়ের করে। ২০০৬ সালের ১৬ অক্টোবর সুপ্রিম কোর্ট উক্ত মামলার রায়ে রাষ্ট্রপতি জয়বর্ধনের ঘোষণাপত্রকে অকার্যকর এবং আইনত ভিত্তিহীন ঘোষণা করে। ফলে, ২০০৭ সালের ১ জানুয়ারি উত্তর-পূর্ব প্রদেশটি আনুষ্ঠানিকভাবে উত্তর এবং পূর্ব প্রদেশে বিভক্ত হয়।
বর্তমানে শ্রীলঙ্কায় ৯টি প্রদেশ রয়েছে। এদের মধ্যে সাতটির প্রতিষ্ঠা লগ্ন থেকেই প্রাদেশিক পরিষদ আছে।
জনসংখ্যা সম্পর্কিত উপাত্তগুলি শ্রীলঙ্কার সর্বশেষ (২০১২ সালের) আদমশুমারী থেকে নেওয়া হয়েছে।
কম্বোডিয়ার প্রদেশ

কম্বোডিয়া দেশটি ২৫ টি প্রদেশে () বিভক্ত৷ রাজধানী নমপেন আক্ষরিকভাবে কোনো প্রদেশ না হলেও তা একটি স্বায়ত্বশাসিত পৌরসভা৷ কিন্তু পৌরসভা হলেও এটির সকল প্রশাসনিক কাজ অপর ২৪টি প্রদেশের মতোই সমতুল্য স্তরে উন্নীত৷
প্রদেশগুলির মধ্যে নমপেনের জনসংখ্যা ও জনঘনত্ব বাকীগুলির তুলনায় সর্বাধিক এবং আয়তনের বিচারে দ্বিতীয় ক্ষুদ্রতম৷ আয়তনের বিচারে সর্ববৃহৎ প্রদেশটি হলো মন্দলগিরি ও ক্ষুদ্রতম প্রদেশ হলো কেপ প্রদেশ৷ কেপ প্রদেশের জনসংখ্যা সর্বনিম্ন আবার মন্দলগিরি প্রদেশের জনঘনত্ব সর্বনিম্ন৷
প্রতিটি প্রদেশ প্রশাসনিকভাবে একজন গভর্নরের দায়িত্বপ্রাপ্ত৷ প্রতি গভর্নর কম্বোডিয়ার প্রধানমন্ত্রীর অনুমোদনে আভ্যন্তরীন মন্ত্রণালয়ের দ্বারা সাধারণের ভোটে নির্বাচিত হন৷
প্রতিটি প্রদেশ জেলাস্তরে ("শ্রোক", )/"খান" () বিভক্ত৷ নমপেনের জেলাগুলিকেই সাধারণত খান বলা হয়ে থাকে৷ প্রতিটি প্রদেশে ভিন্ন ভিন্ন সংখ্যক জেলা রয়েছে যেমন কেপ প্রদেশে রয়েছে দুটি, আবার বাতদামবাং, প্রিয়েই বেং ও শ্যাম রিয়েপ প্রদেশগুলির প্রতিটিতে রয়েছে ১৪টি করে জেলা৷ প্রতিটি জেলা একাধিক খুম () বা সঙ্কাত ()-এ বিভক্ত৷ আবার প্রতিটি খুম বা সঙ্কাত একাধিক গ্রাম বা ফুম (), নিয়ে গঠিত৷ নমপেন রাজধানী অঞ্চলের ক্ষেত্রে গ্রামোপনিবেশ বলতে খুম এর বদলে সঙ্কাত ব্যবহার করা হয়ে থাকে৷
বাংলাদেশের খাদ্যমন্ত্রী

বাংলাদেশের খাদ্যমন্ত্রী হলেন গণপ্রজাতন্ত্রী বাংলাদেশ সরকারের খাদ্য মন্ত্রণালয়ের দায়িত্বপ্রাপ্ত মন্ত্রী। তিনি খাদ্য মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সালে ‘খাদ্য ও বেসামরিক সরবরাহ মন্ত্রণালয়’ নামে একটি আলাদা মন্ত্রণালয় প্রতিষ্ঠিত হয়। এরপর মন্ত্রণালটিকে খাদ্য ও ত্রাণ এবং খাদ্য ও দুর্যোগ ব্যবস্থাপনা নামকরণ করা হয়। তবে ২০১২ সালের ১৩ সেপ্টেম্বর খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে দুটি সতন্ত্র মন্ত্রণালয় গঠিত হয়।
বাংলাদেশের প্রথম খাদ্যমন্ত্রী ছিলেন ফনী ভূষণ মজুমদার। মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।
ভেলিকো তারনভো

ভেলিকো তারনভো (বুলগেরীয় ভাষায়: Велико Търново, আ-ধ্ব-ব: [ˈveliko tarnovo]) উত্তর মধ্য বুলগেরিয়ার একটি শহর এবং বুলগেরিয়ার পুরাতন রাজধানী।
ভেলিকো তারনভো এর আয়তন 60.9 কিলোমিটার ² শহরে যে অঞ্চল নির্ধারণ করা হয়েছে সেটির পরিমাণ 30.379 কিলোমিটার ² এটি নদীর তীরে অবস্থিত।
সবুজ অর্থনীতি

পরিবেশের ক্ষতিসাধন না করে প্রাকৃতিক ভারসাম্য রক্ষা করে অর্থনৈতিক উন্নয়নই সবুজ অর্থনীতি। সহজভাবে বলতে গেলে, সবুজ অর্থনীতি এমন অর্থনীতিকে বোঝায় যা মানুষের উন্নয়ন নিশ্চিত করবে এবং একই সঙ্গে পরিবেশগত ঝুঁকি কমাবে এবং অভাব দূর করবে।
আধুনিক বিশ্ব এখন সবুজ অর্থনীতির কথা ভাবছে। প্রতি বছর ৫২ গিগাটন কার্বন-ডাই-অক্সাইড ইকুইভ্যালেন্ট গ্রিনহাউজ গ্যাস নির্গমন হচ্ছে বিশ্বব্যাপী। এ কারণে বিশ্ব সবুজায়নের পথে অগ্রসর হতে বাধাপ্রাপ্ত হচ্ছে। বিশ্বে এখন সবুজের সমারোহের চেয়ে জঞ্জালের সমারোহ বেশি। ইট, বালু, সিমেন্ট আর রডের নির্মিত দালান কোটা, শপিংমল এগুলো সবুজকে ধ্বংস করছে।
কার্ল বুরকাত এর মতে সবুজ অর্থনীতি ৬টি বিষয়ের উপর নির্ভর করে।
অ্যানি হ্যাথাওয়ে (উইলিয়াম শেকসপিয়রের স্ত্রী)

অ্যানি হ্যাথাওয়ে (১৫৫৬ - ৬ই অগাষ্ট ১৬২৩) ছিলেন বিখ্যাত ইংরেজ কবি উইলিয়াম শেকসপিয়রের স্ত্রী। তাদের বিয়ে হয়েছিল ১৫৮২ সালে; তখন উইলিয়াম শেকসপিয়রের বয়স ছিল ১৮ এবং অ্যানি হ্যাথাওয়ের বয়স ছিল ২৬। অ্যানির গর্ভে শেকসপিয়রের তিনটি সন্তান হয়েছিল; তারা হলেন সুসান এবং হ্যামনেট ও জুডিথ নামে দুই যমজ।
হাতেম আলী তালুকদার

হাতেম আলী তালুকদার বা হাতেম তালুকদার (জন্ম: ১১ জানুয়ারি ১৯২৭ - ২৪ অক্টোবর ১৯৯৭ ) বাংলাদেশ আওয়ামী লীগ এর রাজনীতিবিদ ও টাঙ্গাইল-২ আসন এর প্রাক্তন সংসদ সদস্য।
হাতেম আলী তালুকদার ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি টাঙ্গাইল-২ আসন হতে ১৯৭৩ সালে বাংলাদেশ আওয়ামী লীগ হতে নির্বাচিত হন। 
হাতেম আলী তালুকদার ১৯৯৭ সালের ২৪ অক্টোবর ঢাকার রাশমনো হাসপাতালে চিকিৎসাধীন অবস্থায় মৃত্যুবরণ করেন। গোপালপুরে নিজ বাসভবনে তাঁকে সমাহিত করা হয়।
আফজ উদ্দিন ফকির

আফজ উদ্দিন ফকির বাংলাদেশ বাংলাদেশ জাতীয়তাবাদী দল এর রাজনীতিবিদ ও টাঙ্গাইল-২ আসনের প্রক্তন সংসদ সদস্য।
তিনি পাকিস্তান শাসক ইয়াহিয়া খান এর কাছে বাংলাদেশের মুক্তিযুদ্ধ নিয়ে চিঠি পাঠান। বাংলাদেশ জাতীয়তাবাদী দল হতে টাঙ্গাইল-২ আসনে ১৯৭৯ সালে সংসদ সদস্য নির্বাচিত হন।
শামসুল হক তালুকদার

শামসুল হক তালুকদার ছানু ( - ২৭ সেপ্টেম্বর ২০২০) ছিলেন বাংলাদেশের একজন রাজনীতিবি। তিনি টাঙ্গাইল-২ আসনের সংসদ সদস্য ছিলেন। 
শামসুল হক তালুকদার সালে টাঙ্গাইলের ভূঞাপুরে জন্মগ্রহণ করেন।
শামসুল হক তালুকদার ১৯৮২ সালে টাঙ্গাইলের ভূঞাপুর উপজেলা পরিষদ চেয়ারম্যান নির্বাচিত হন। 
তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে টাঙ্গাইল-২ আসন থেকে সংসদ সদস্য নির্বাচিত হন।
২০০৮ সালে তিনি পুনরায় টাঙ্গাইলের ভূঞাপুর উপজেলা পরিষদ চেয়ারম্যান নির্বাচিত হন। দূর্নীতির অভিযোগে তাকে সেই পদ হতে অব্যহিত দেওয়া হয়েছিল।
শামসুল হক তালুকদার করোনায় আক্রান্ত হয়ে রোববার ২৭ সেপ্টেম্বর ২০২০ রাতে রাজধানীর বঙ্গবন্ধু শেখ মুজিব মেডিক্যাল বিশ্ববিদ্যালয়ে চিকিৎসাধীন অবস্থায় তিনি মারা যান।
জামালপুর এক্সপ্রেস

জামালপুর এক্সপ্রেস বাংলাদেশ রেলওয়ের অধীনে চলা একটি আন্তঃনগর ট্রেন।
জামালপুর এক্সপ্রেস জামালপুরবাসীর দীর্ঘদিনের দাবীর মুখে ২৬ জানুয়ারি ২০২০ খ্রিস্টাব্দে সকাল ১০:৩০ মিনিটে তৎকালীন প্রধানমন্ত্রী শেখ হাসিনা গণভবন থেকে ভিডিও সম্মেলনের মাধ্যমে উদ্বোধন করেন।
জামালপুর এক্সপ্রেস ১৩টি কোচ নিয়ে চলাচল করে।
১৩ বগিতে যাত্রী ধারণ করতে পারে ৬২০ জন।
সানন্দবাড়ী বহুমুখী উচ্চ বিদ্যালয়

সানন্দবাড়ী বহুমুখী উচ্চ বিদ্যালয় হচ্ছে বাংলাদেশের জামালপুর জেলার দেওয়ানগঞ্জ উপজেলায় অবস্থিত একটি মাধ্যমিক বিদ্যালয়। ১৯১৮ সালে বিদ্যালয়টি প্রতিষ্ঠা করা হয়।
সানন্দবাড়ী বাজারের সাথে,পাশে সানন্দ বাড়ী ডিগ্রি কলেজ ও সানন্দবাড়ী বাজার সরকারী প্রাথমিক বিদ্যালয়
১৯১৮ সনে একটি প্রাইমারী স্কুল প্রতিষ্ঠার মধ্য দিয়ে বিদ্যালযটির যাত্রা শুরু হয়। পরবর্তীকালে ১৯৪৬ সালে এটি এম ই(মিডল ইংলিশ) স্কুলে রুপান্তরিত করা হয়, যা পরবর্তীকালে ১৯৫৭ সালে জুনিয়র হাইস্কুলে পরিণত হয়। ১৯৬৭ সালে এটি পূর্ণাঙ্গ হাইস্কুল হওয়ার গৌরব অর্জন করে। বর্তমানে বিদ্যালয়টিতে ১১১৫ জন শিক্ষার্থী পড়াশুনা করছে।
বিদ্যালয়টির পাঠ্যসূচির পাশাপাশি রয়েছে বিভিন্ন কার্যক্রম। এতে রয়েছে নাচ, গান, আবৃত্তি, সঙ্গীত, বির্তক ক্লাব, পাঠাগার, স্কাউট, দল ও আরও বিভিন্ন সাংস্কৃতিক কার্যক্রম।
মথুরা (পাখি)

মথুরা বা ফেজান্ট () হলো গ্যালিফর্মিস বর্গের ফ্যাসিয়ানিডি (Phasianidae) পরিবারের ফ্যাসিয়িনিয়া (Phasianinae) উপপরিবারের বিভিন্ন গোত্রের পাখি। 
যদিও এদেরকে বিশ্বজুড়ে দেখতে পাওয়ার ঘটনা খুবই পরিচিত, তবুও এই গোত্রের পাখিদের বিচরণ পরিসর এশিয়াতেই সীমাবদ্ধ।
মথুরা শক্তিশালী যৌন দ্বিরূপতা প্রদর্শিত করে, পুরুষরা উজ্জ্বল রঙের হয় এবং দেখতে ওয়াটলের মতো সজ্জিত মনে হয়। পুরুষরা সাধারণত স্ত্রীদের চেয়ে বড় এবং এদের লম্বা লেজ থাকে। অপত্য লালন-পালনে পুরুষদের কোনও ভূমিকা নেই।
মথুরার খাদ্যতালিকায় সাধারণত বিভিন্ন ফল বা ফসলাদির বীজ এবং কিছু পোকামাকড় রয়েছে।
সর্বাধিক পরিচিত মথুরা হলো সাধারণ মথুরা, যা বিশ্বজুড়ে বিস্তৃত ও বিশাল জনবহুল। অন্যান্য মথুরা প্রজাতিও পক্ষিশালায় বেশ জনপ্রিয়, এমনই একটি মথুরা হলো সোনালি মথুরা যার দ্বিপদী নাম ("Chrysolophus pictus")।
অক্সফোর্ড ইংরেজি অভিধান অনুসারে,মথুরার ইংরেজি প্রতিশব্দ "ফেজান্ট" (pheasant) শব্দটি "ফেসিস" থেকে এসেছে, যা বর্তমান জর্জিয়ার রিওনি নামে পরিচিত নদীটির প্রাচীন নাম। 
ফেসিস শব্দটি এসেছে গ্রীক থেকে লাতিন হয়ে ফরাসি (প্রথম দিকে "f" দিয়ে বানান) এবং তারপরে ইংরেজিতে যুক্ত হয়। ইংরেজিতে প্রথমবারের মতো এটি যুক্ত হয়েছিল ১২৯৯ সালের কাছাকাছি সময়ে।
ইলিয়ট মথুরা

ইলিয়ট মথুরা বা ইলিয়টের মথুরা ("Syrmaticus ellioti") দক্ষিণ-পূর্ব চীনের একটি বৃহৎ মথুরা প্রজাতি।
পুরুষ মথুরা পর্যন্ত দীর্ঘ হয়; এদের গলার রঙ কালো, বুকের উপরের অংশ বাদামী, পেট সাদা হয়ে থাকে। স্ত্রী মথুরা দীর্ঘ হয়; এদের গলার রঙ কালো, পেট সাদা।
ইলিয়ট মথুরা দক্ষিণ-পূর্ব চীন (কুইচৌ, হুপেই, আনহুই, শিচিয়াং, ফুচিয়েন, চিয়াংসি, হুনান, কুয়াংশি এবং কুয়াংতুং প্রদেশ)-এর স্থানীয় একটি প্রজাতি, যেখানে এরা উচ্চতায় চিরসবুজ এবং পাহাড়ী বনাঞ্চলে বাস করে। এদের খাদ্যতালিকায় রয়েছে মূলত ফল ও ফসলাদির বীজ, পাতা এবং বিভিন্ন প্রকার বেরি।
ইলিয়ট মথুরার বর্ণনা প্রথমবার দিয়েছিলেন রবার্ট সুইনহো ১৮৭২ সালে। তিনি এর নাম দিয়েছিলেন "ফ্যাসিয়ানাস এলিয়োটি" ("Phasianus ellioti")। সুইনহোর দেখা পাখিটি ছিল চীন এর শিচিয়াং প্রদেশের নিংপো অঞ্চলের।
শেখ এদেবালি

শেখ এদেবালি (; ১২০৬—১৩২৬) ছিলেন অত্যন্ত প্রভাবশালী একজন তুর্কী সুফি সাধক যিনি উসমানীয় সম্রাজ্যের বিভিন্ন নীতিমালা প্রণয়ন এবং কার্যকর করতে ভূমিকা পালন করেন। এদেবালি তার কন্যা রাবেয়া বালা হাতুনকে উসমানীয় সম্রাজ্যের প্রতিষ্ঠাতা উসমানের সাথে বিবাহ দেন।। তিনি একজন সাহসী যোদ্ধা ও ছিলেন।
শেখ এদেবালি ছিলেন একজন তুর্কী সূফী। জন্ম ১২০৬ সালে। যিনি বালিয়াহ নামেও পরিচিত। অর্ঘুজ বংশধরদের মধ্যে তিনি ছিলেন খুব প্রভাবশালী একজন সূফী। তিনি আরবের বনু তামিম গোত্রের একটি বংশধর (আরবি: بنو تميم) এবং আল খাতার (আরবি: خاطر) বংশের লোক ছিলেন। এবং সেই যুগের মুসলিম বিশ্বের ধর্মীয় মহলে অত্যন্ত শ্রদ্ধার পাত্র ছিলেন।
এদাবালি প্রায়শই তার ঘনিষ্ঠ বন্ধু ও উসমান গাজীর পিতা, আরতুগ্রুল গাজীর সাথে ইসলাম এবং আনাতোলিয়ায় মুসলমানদের পরিস্থিতি সম্পর্কে কথাবার্তা বলতেন। উসমান বেশ কয়েকবার এদাবালির ঘরে অতিথি হয়েছিলেন। এদাবালি উসমানের পরামর্শদাতা হন এবং শেষ পর্যন্ত তাকে গাজী তলোয়ার প্রদান করেন। ঐ তলোয়ারটি উসমানের তলোয়ার। যা উসমান গাজী তার প্রতিটি যুদ্ধেই ব্যবহার করতেন। উসমান গাজী বালা হাতুনকে বিয়ের আগেও প্রায় সময় এদেবালির বাড়িতে আসা যাওয়া করতেন। এবং উসমান গাজী এদেবালিকে অনেক সম্মান করতেন।
একটি উল্লিখিত বিবরণে জানা যায়, ওসমান, এদাবালির দরগাতে থাকাকালীন, একটি স্বপ্ন দেখেছিলেন যে এদাবালির বুক থেকে একটি অর্ধ চাঁদ বেরিয়ে এসে তাঁর বুকে মধ্যে প্রবেশ করেছে। এই স্বপ্নটি তাকে উসমানীয় রাজ্য প্রতিষ্ঠার দিকে নিয়ে যায়। এদাবালির কন্যা রাবিয়া বালা হাতুন ১২৮৯ সালে ওসমানের সাথে বিবাহবন্ধনে আবদ্ধ হন।
<poem>
হে আমার পুত্র! এখন তুমি রাজা! 
এখন থেকে, ক্রোধ আমাদের জন্য; তোমার জন্য শান্তি! 
আমাদের জন্য অসন্তুষ্ট হওয়া; তোমার জন্য দয়া করা! 
আমাদের জন্য অভিযুক্ত করা; তোমার জন্য সহ্য করা ! 
আমাদের জন্য অসহায়তা এবং ত্রুটি; তোমার জন্য সহনশীলতা! 
আমাদের জন্য ঝগড়া; তোমার জন্য, ন্যায়বিচার! 
আমাদের জন্য হিংসা, গুজব, অপবাদ; তোমার জন্য, ক্ষমা!
হে আমার পুত্র!
এখন থেকে আমাদের ভাগ করে নেওয়া; তোমার জন্য ঐক্যবদ্ধ করা। 
আমাদের জন্য, অলসতা; তোমার জন্য সতর্কতা এবং উৎসাহ!
হে আমার পুত্র!
ধৈর্য ধর, সময়ের আগে ফুল ফোটে না। কখনই ভুলে যাবেন না: তোমার পরবর্তী বংশধর বিকাশ লাভ করবে, এবং রাষ্ট্রটিও সমৃদ্ধ হবে!
হে আমার পুত্র!
তোমার বোঝা ভারী, তোমার কাজ কঠিন, তোমার শক্তি একটি চুলের উপর ঝুলছে! আল্লাহ তোমার সহায়ক সহায় হোক!
</poem>
তার দুই ছেলে এবং দুই মেয়ে ছিলো। ছেলেরা হচ্ছেন মাহমুদ ও মেহমেদ। এবং মেয়েরা হচ্ছেন রাবেয়া বালা হাতুন
তিনি ১৩২৬ সালে ১২০ বছর বয়সে তুরস্কের বেলিচিক শহরে মৃত্যুবরণ করেন।
আবুল কাশেম (টাঙ্গাইলের রাজনীতিবিদ)

আবুল কাশেম ( - ১৬ মার্চ ২০২৪) ছিলেন বাংলাদেশের একজন রাজনীতিবিদ ও ব্যবসায়ী। তিনি টাঙ্গাইল-৫ আসনের সংসদ সদস্য ছিলেন।
আবুল কাশেম সালে টাঙ্গাইলের দেলদুয়ারের দেউলী ইউনিয়নের আলালপুর গ্রামে জন্মগ্রহণ করেন। বিবাহিত জীবনে তার চার ছেলে।
আবুল কাশেম ম্যাক গ্রুপের চেয়ারম্যান ছিলেন।
আবুল কাশেম জাতীয় পার্টির প্রেসিডিয়াম সদস্য ছিলেন।
১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে টাঙ্গাইল-৫ আসন থেকে নির্বাচনে অংশ নিয়ে পরাজিত হন।
২০০১ সালের অষ্টম জাতীয় সংসদ নির্বাচনেও তিনি জাতীয় পার্টির হয়ে ইসলামী জাতীয় ঐক্য ফ্রন্টের প্রার্থী হিসেবে লাঙ্গল প্রতীকে টাঙ্গাইল-৫ আসন থেকে নির্বাচনে অংশ নিয়ে পরাজিত হন।
তিনি ২০০৮ সালের নবম জাতীয় সংসদ নির্বাচনে মহাজোটের প্রার্থী হিসেবে টাঙ্গাইল-৫ আসন থেকে সংসদ সদস্য নির্বাচিত হন।
টেলিফোন বিল খেলাফির অভিযোগে ১৫ ডিসেম্বর ২০০৯ সালে হাইকোর্ট তার সংসদ সদস্য পদ অবৈধ ও বাতিল ঘোষণা করে রায় দেন। আবুল কাশেম সুপ্রিম কোর্টে আপিল করেন। ১৪ ফেব্রুয়ারি ২০১২ সালে হাইকোর্টের রায় বহাল রোখেন সুপ্রিম কোর্টের আপিল বিভাগ। ফলে আবুল কাশেমের সংসদ সদস্য পদ বাতিল হয়ে যায়।
২০২৪ সালের দ্বাদশ জাতীয় সংসদ নির্বাচনে টাঙ্গাইল-৬ আসনে জাতীয় পার্টি থেকে দলীয় প্রতীক নিয়ে নির্বাচনে অংশ নিয়ে তিনি আহসানুল ইসলাম টিটুর কাছে হেরে যান।
আবুল কাশেম ১৬ মার্চ ২০২৪ সালে টাঙ্গাইলে মৃত্যুবরণ করেন।
ঢালারচর রেলওয়ে স্টেশন

ঢালারচর রেলওয়ে স্টেশন বাংলাদেশের পাবনা জেলার আমিনপুর থানার ঢালারচর ইউনিয়ন-এ অবস্থিত একটি রেলওয়ে স্টেশন।
২৬ জানুয়ারী ২০২০ তারিখে ঢালারচর রেলওয়ে স্টেশনটি থেকে ঢালারচর-রাজশাহী-ঢালারচর রুটে ঢালারচর এক্সপ্রেস ট্রেন চলাচল শুরু হওয়ার মাধ্যমে এই স্টেশনটি চালু হয় । 
ঢালারচর রেলওয়ে স্টেশন থেকে দুইটি ট্রেন চলাচল করে।
মার্কস মেডিকেল কলেজ

মার্কস মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০১১ সালে এটি রাজধানী ঢাকার মিরপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। এটি মার্কস গ্রুপের একটি প্রতিষ্ঠান। কলেজটিতে বিডিএস কোর্সও পড়ানো হয়।
কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।
এটি প্রথম মার্কস ইএনটি ক্লিনিক হিসেবে প্রতিষ্ঠিত হয়েছিল ১৯৯৫ সালে মার্কস গ্রুপের প্রতিষ্ঠাতা চেয়ারম্যানে মাধ্যমে। চেয়ারম্যান ব্রিগেডিয়ার জেনারেল এম মাসুদুর রহমান খান দেশের বিশিষ্ট ইএনটি-হেড ও নেক সার্জন। তিনি ২০০৭ সালে একটি ডেন্টাল কলেজ প্রতিষ্ঠা করার সিদ্ধান্ত নেন এবং পরবর্তীতে ২০১১ সালে প্রতিষ্ঠিত মার্কস মেডিকেল কলেজ প্রতিষ্ঠা করেন। মার্কস ডেন্টাল কলেজ ২০১৫ সালে প্রতিষ্ঠিত হয়।
মার্কস মেডিকেল কলেজ ২০১১ সালে প্রতিষ্ঠিত হয়েছিল। ৫০ জন মেডিকেল শিক্ষার্থী ভর্তির মাধ্যমে যাত্রা শুরু হয়েছিল। বর্তমানে এই প্রতি বছর ৭০ জন শিক্ষার্থীতে ভর্তি হয়। স্বাস্থ্য মন্ত্রণালয় কলেজের কার্যক্রমে সন্তুষ্ট এই বছরে আরও অতিরিক্ত ২০ টি আসন বরাদ্দ করেছে। এখন মোট ৭০ জন শিক্ষার্থী ভর্তি হয় যার মধ্যে ৪০% বিদেশী শিক্ষার্থীদের জন্য বরাদ্দ করা হয়েছে। মার্কস ডেন্টাল ইউনিটে প্রতি বছর ভর্তিচ্ছু শিক্ষার্থীর সংখ্যা ৫০ জন যার মধ্যে ৪০% বিদেশী শিক্ষার্থীদের জন্য বরাদ্দ করা হয়। মেডিকেল ও ডেন্টাল ইউনিটে স্নাতক ডিগ্রি ঢাকা বিশ্ববিদ্যালয়ের অধীনে দেওয়া হয়।
কলেজটিতে ছাত্র-ছাত্রীদের থাকার জন্য হোস্টেল সুবিধা আছে। এছাড়া নিজস্ব পরিবহন ব্যবস্থাও আছে।
ডায়াবেটিক এসোসিয়েশন মেডিকেল কলেজ, ফরিদপুর

ডায়াবেটিক এসোসিয়েশন মেডিকেল কলেজ হলো বাংলাদেশের একটি বেসরকারি চিকিৎসা শিক্ষা প্রতিষ্ঠান। ২০০৯ সালে এটি ফরিদপুরে প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। কলেজটিতে বিডিএস কোর্সও পড়ানো হয়।
কলেজটি পাঁচ বছর মেয়াদী কোর্স শেষে এমবিবিএস ও বিডিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত।
ডায়াবেটিক অ্যাসোসিয়েশন মেডিকেল কলেজ, ফরিদপুর ১৫ ই নভেম্বর ২০০৯-এ যাত্রা শুরু করে এবং ২০০৯-২০১০ শিক্ষাবর্ষে শিক্ষার্থী ভর্তির জন্য উন্মুক্ত হয়।
ডায়াবেটিক অ্যাসোসিয়েশন মেডিকেল কলেজ, ফরিদপুর ডায়াবেটিক অ্যাসোসিয়েশন (এফডিএ) এর একটি প্রতিষ্ঠান এবং এটি পরিচালনা কমিটি দ্বারা পরিচালিত। এটি উল্লেখযোগ্য যে ফরিদপুর ডায়াবেটিক সমিতি ২০০৯ সাল থেকে বাংলাদেশ থেকে "আন্তর্জাতিক ডায়াবেটিস ফেডারেশন" এর দ্বিতীয় স্থান অধিকারী সদস্য।
এই মেডিকেল কলেজটি ঢাকা বিশ্ববিদ্যালয়ের অধিভুক্ত এবং বাংলাদেশ মেডিকেল অ্যান্ড ডেন্টাল কাউন্সিল (বিএম অ্যান্ডডিসি) দ্বারা স্বীকৃত এবং স্বাস্থ্য ও পরিবার কল্যাণ মন্ত্রনালয়ের দ্বারা অনুমোদিত ।
কলেজটি ঢাকা বিশ্ববিদ্যালয় এবং বাংলাদেশ মেডিকেল অ্যান্ড ডেন্টাল কাউন্সিলের এমবিবিএস কোর্সের পাঠ্যক্রম অনুসরণ করেছে। বাংলাদেশ সরকার ভর্তির মানদণ্ড অনুযায়ী প্রথম বর্ষে ভর্তি করানো হয় নিয়ন্ত্রণ। ঢাকা বিশ্ববিদ্যালয় এমবিবিএস ডিগ্রীর পেশাদারী পরীক্ষা ও পুরস্কার সার্টিফিকেট প্রদান করে।
ডায়াবেটিক অ্যাসোসিয়েশন মেডিকেল কলেজ হাসপাতাল (ডিএএমসিএইচ) এর সাথে পাঠদানকারী হাসপাতাল হিসাবে সংযুক্ত রয়েছে যা ১৯৮৫ সালে প্রতিষ্ঠিত একটি তৃতীয় তত্ত্বাবধায়ক হাসপাতাল এবং চিকিৎসা বিজ্ঞানের প্রায় সব বিভাগেই ক্লিনিকাল পরিষেবা সরবরাহ করে।
ডায়াবেটিক অ্যাসোসিয়েশন মেডিকেল কলেজ ও হাসপাতাল ফরিদপুর শহরের প্রাণকেন্দ্রে ঝিলটুলী মোস্তজিদ বারী সড়কে ২.২১ একর জমিতে অবস্থিত এবং প্রায় আড়াই লক্ষ বর্গফুট মেঝে বিশিষ্ট এলাকায় অবস্থিত।
https://www.damcf.edu.bd
তালচের তাপবিদ্যুৎ কেন্দ্র

তালচের তাপবিদ্যুৎ কেন্দ্রটি ভারতের ওড়িশা রাজ্যের অনুগুল জেলার তালচের মহকুমায় অবস্থিত। বিদ্যুৎ কেন্দ্রটি এনটিপিসির অন্যতম কয়লাভিত্তিক কেন্দ্র। মহানদী কয়লফিল্ডস লিমিটেডের জগন্নাথ খনি থেকে বিদ্যুৎকেন্দ্রের জন্য কয়লা সরবরাহ করা হয়। কেন্দ্রটির জলের উৎস ব্রাহ্মণী নদী। এই বিদ্যুৎকেন্দ্রটি রাজ্যের প্রাচীনতম তাপবিদ্যুৎ কেন্দ্র হয়েও দেশের সেরা বিদ্যুৎ কেন্দ্রগুলির মধ্যে স্থান পেয়েছে। এটি গত ৪ বছর ধরে ধারাবাহিকভাবে এনটিপিসিতে শীর্ষস্থান অর্জন করে এবং ২০১৫-১৬ সালেও দেশের শীর্ষ বিদ্যুৎ কেন্দ্র (পিএলএফ দ্বারা) ছিল। ২৩ নভেম্বর ২০১৬ সালে, টিটিপিএস একক দিনে দেশের সমস্ত বিদ্যুৎকেন্দ্রগুলির মধ্যে সর্বাধিক বিদ্যুৎ উৎপাদন অর্জন করে, যার পরিমাণ ছিল ১০৪.১৩% পিএলএফ।
মোট ক্ষমতা ৪৬০ মেগাওয়াট।
এই বিদ্যুৎকেন্দ্রটি ওড়িশা রাজ্য বিদ্যুৎ বোর্ডের থেকে এনটিপিসি দ্বারা ১৯৯৫ সালের ৩ জুন গৃহীত হয়।
টিটিপিএস-এর সম্প্রসারণ ২০১৩ সাল আলোচনায় আসে। বিদ্যুৎ কেন্দ্রের "কর্ম জীবন" ২০০২ থেকে ২০২৩ পর্যন্ত বাড়ানোর জন্য ইতোমধ্যে একবার সংস্কার করা হয়েছে। তবে আরও সংস্কারের পরিবর্তে রাজ্য সরকার এবং এনটিপিসি ব্যবস্থাপনায় ৬৬০ মেগাওয়াটের দুটি ইউনিট স্থাপনের চেষ্টা করা হচ্ছে, যা বিদ্যুৎ কেন্দ্রে মোট ১,৩২০ মেগাওয়াট বিদ্যুৎ যুক্ত করবে। সম্প্রসারণের পরে বিদ্যুৎ কেন্দ্রের সম্মিলিত ক্ষমতা ১,৭৮০ মেগাওয়াট হবে। যদিও টিটিপিএস কেন্দ্রের নিকটবর্তী এনটিপিসি কানিহা কেন্দ্রের একযোগে সম্প্রসারণ পরিকল্পনার কারণে কয়লা সংযোগ এবং জমি অধিগ্রহণের প্রক্রিয়াটি মসৃণ হয়নি, তবে ২০১৭ সালের শেষদিকে কাজটি শুরু করার কথা বলা হয়।
সিঙ্গাপুরের প্রশাসনিক অঞ্চল

সিঙ্গাপুরের প্রশাসনিক অঞ্চল হচ্ছে সিঙ্গাপুরের নগর পুনর্ন্নোয়ন কর্তৃপক্ষ কর্তৃক সিঙ্গাপুরের পরিকল্পনায় সহযোগিতা করতে নির্ধারিত সীমানার উপবিভাগ। সময়ের সাথে সাথে, অন্যান্য সরকারি সংস্থাও তাদের প্রশাসনিক কাজে সুবিধার জন্য পাঁচটি বিভাগের নীতি গ্রহণ করেছে, যেমন ২০০০ সালের আদমশুমারীতে করেছে সিঙ্গাপুর পরিসংখ্যান বিভাগ। এই অঞ্চলগুলি আরও ৫৫ টি পরিকল্পনা এলাকায় বিভক্ত করা হয়, যার মধ্যে দুটি অববাহিকা এলাকাও অন্তর্ভুক্ত। আয়তনের দিক থেকে বৃহত্তম অঞ্চলটি হচ্ছে পশ্চিমাঞ্চল, যার আয়তন ২০১২.৩ বর্গ কিমি। পশ্চিমাঞ্চল ২০১৮ সালে ৯৮২,৭৭৪ জন বাসিন্দা নিয়ে সবচেয়ে জনবহুল এলাকা ছিলো।
কিছু সরকারি সংস্থা তাদের প্রয়োজনে এভাবে বিভক্ত করলেও, এই অঞ্চলগুলি প্রশাসনিকবিভাগ নয়। প্রশাসনিক প্রয়োজনে সিঙ্গাপুরকে পাঁচটি জেলাতে বিভক্ত করা হয়েছে এবং আরও উপবিভাগে ভাগ করা হয়েছে যেগুলো পরিষদ দ্বারা পরিচালিত যার প্রধান একজন মেয়র। এই উপবিভাগগুলি আঞ্চলিক উপবিভাগগুলি থেকে ভিন্ন। জেলাগুলির সীমা নির্ধারন নির্বাচনী সংস্কারে পরিবর্তন হলেও অঞ্চলগুলির সীমানা সময়ের সাথে সাথে স্থিতিশীল হয়।
জিমি ক্যামেরন

ফ্রান্সিস জেমস ক্যামেরন (; জন্ম: ২২ জুন, ১৯২৩ - মৃত্যু: ১০ জুন, ১৯৯৪) জ্যামাইকার কিংস্টন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৪৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন জিমি ক্যামেরন।
১৯৪৫-৪৬ মৌসুম থেকে ১৯৫৯-৬০ মৌসুম পর্যন্ত জিমি ক্যামেরনের প্রথম-শ্রেণীর খেলোয়াড়ী জীবন চলমান ছিল। জিমি ক্যামেরন ডানহাতে মাঝারিসারি কিংবা নিচেরসারিতে ব্যাটিংয়ে নামতেন। ডানহাতে অফ ব্রেক বোলিং করতে পারতেন তিনি। প্রথম-শ্রেণীর খেলোয়াড়ী জীবন বেশ বৈচিত্র্যময় ছিল তার। মাত্র ২১টি প্রথম-শ্রেণীর ক্রিকেট খেলায় অংশ নিয়েছেন তিনি। তন্মধ্যে ১৪টি খেলাই ১৯৪৮-৪৯ মৌসুমে ভারত, পাকিস্তান ও সিলন সফরে হয়েছিল। অন্য চারটি ১৯৫৪ সালে ইংল্যান্ড যাবার পথে কানাডা সফরে খেলেছিলেন তিনি।
এক সময়ে কানাডায় অধ্যয়ন করেছেন। জ্যামাইকার পক্ষে মাত্র দুইটি প্রথম-শ্রেণীর ক্রিকেট খেলায় অংশগ্রহণের পর ভারত গমনের জন্যে মনোনীত হন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১০ নভেম্বর, ১৯৪৮ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ৪ ফেব্রুয়ারি, ১৯৪৯ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।
টেস্ট ক্রিকেটে অভিষেক ঘটা খেলাটি তার নিজস্ব পঞ্চম প্রথম-শ্রেণীর ক্রিকেট খেলা ছিল। ঐ সিরিজে উচ্চ রান সংগ্রহের খেলায় ব্যাটসম্যানদের আধিপত্য লক্ষ্য করা যায়। প্রায়শই ওয়েস্ট ইন্ডিয়ান ফাস্ট বোলিং উপেক্ষিত হয়। ক্যামেরন নিচেরসারিতে ব্যাটিংয়ে নামতেন ও বিকল্প বোলার হিসেবে ব্যবহৃত হতেন। বোম্বেতে অনুষ্ঠিত দ্বিতীয় টেস্টে অপরাজিত ৭৫ রানের ইনিংস খেলে দলকে উপর্যুপরি ৬০০ রানের অধিক রানে স্ফীত করতে অংশ নেন। পাঁচ টেস্টের সবকটিতেই অংশ নিয়ে মাত্র তিন উইকেট পেয়েছিলেন তিনি।
এ সফর শেষে পরবর্তী পাঁচ বছর প্রথম-শ্রেণীর খেলা থেকে দূরে সরে থাকেন জিমি ক্যামেরন। এরপর ১৯৫৯-৬০ মৌসুমে জ্যামাইকার পক্ষে আর একটিমাত্র প্রথম-শ্রেণীর খেলায় অংশ নিয়েছিলেন। প্রথম-শ্রেণীর খেলার বাইরে অধিকাংশ খেলাই ইংল্যান্ডের লীগ ক্রিকেটে খেলেছেন।
জিমি ক্যামেরনের জ্যেষ্ঠ ভ্রাতা জন ক্যামেরন ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছিলেন এবং জ্যামাইকা, সমারসেট ও কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন। তাদেরই পিতা জন যোসেফ ক্যামেরন জ্যামাইকার প্রতিনিধিত্ব করেন ও ১৯০৬ সালে ওয়েস্ট ইন্ডিজের সদস্যরূপে প্রথমবারের মতো দলকে নিয়ে ইংল্যান্ড সফরে যান।
১০ জুন, ১৯৯৪ তারিখে ৭০ বছর বয়সে জ্যামাইকার কিংস্টন এলাকায় জিমি ক্যামেরনের দেহাবসান ঘটে।
২৫নং ওয়ার্ড, ঢাকা উত্তর সিটি কর্পোরেশন

ডিএনসিসি ওয়ার্ড নং-২৫ ঢাকা উত্তর সিটি করপোরেশনের একটি প্রশাসনিক ওয়ার্ড। ঢাকা উত্তর সিটি কর্পোরেশনের এর অঞ্চল-৩ এর অধীনে ওয়ার্ড নং-২৫ অবস্থিত। সংযুক্ত ঢাকা সিটি কর্পোরেশনের অধীনে এই ওয়ার্ড নং ছিল- ৩৮, যা এখন বিলুপ্ত।। ওয়ার্ডটি বাংলাদেশ জাতীয় সংসদের ঢাকা ১২ আসনের অন্তর্গত। বর্তমানে ডিএনসিসি ওয়ার্ড নং-২৫ এর ১ ফেব্রুয়ারি ২০২০ সালে নব নির্বাচিত কাউন্সিলর আবদুল্লাহ আল মঞ্জুর এবং সংরক্ষিত মহিলা আসন-৯ এর (ওয়ার্ড নং-২৪,২৫,৩৫) পূন নির্বাচিত কাউন্সিলর নাজমুন নাহার হেলেন।
ওয়ার্ডটির আয়তন ১.২১৮ বর্গ কি.মি.।
ওয়ার্ডটির আওতাধীন এলাকাসমূহঃ
উমা বসু

উমা বসু (হাসি) (২২ জানুয়ারি ১৯২১ - ২২ জানুয়ারি ১৯৪২) বাংলার সঙ্গীত জগতের এক অবিস্মরণীয় সঙ্গীত শিল্পী। তিনি আচার্য দিলীপকুমার রায়, ভীষ্ম‌দেব চ‌ট্টোপাধ্যায়দের সু‌যোগ্যা ছাত্রী‌। মাত্র ২১ বছর বেঁচে ছিলেন তিনি।
তিনি কলকাতার প্রভা বসু (মিত্র) এবং ধরণী বসুর কন্যা। পিতা ধরণীকুমার ছিলেন খ্যাতনামা স্থপতি এবং কলকাতা পৌরসভার কাউন্সিলর। গানের জগতে প্রথম জীবনে হরেন্দ্রনাথ চট্টোপাধ্যায়ের কাছে সঙ্গীত শিক্ষা করেন। পরবর্তী কালে দিলীপকুমার রায়ের সংস্পর্শে তার সঙ্গীত-প্রতিভা পূৰ্ণমাত্রায় বিকশিত হয়। হায়দ্রাবাদের স্যার আকবর হায়দরির সভাকবি আমজদের গজল গেয়ে তিনি দক্ষিণ ভারতে প্ৰভূত জনপ্রিয়তা অর্জন করেন। দিলীপকুমারের ব্যবস্থাপনায় ভীষ্মদেব চট্টোপাধ্যায়ের কাছে গান শিখে তার কণ্ঠ আরও পরিশীলিত হয় এবং সমগ্ৰ ভারতে তিনি অনন্য সাধারণ কণ্ঠশিল্পীরূপে পরিচিত হন। ১৩ বছর বয়সে গাওয়া রবীন্দ্রনাথের দুটি গান "সেই ভাল, সেই ভাল" এবং "তোমার সুর শুনায়ে যে ঘুম ভাঙ্গাও" দিনেন্দ্রনাথ ঠাকুরের তত্ত্বাবধানে রেকর্ড করা হয়। দিলীপকুমারের রচিত ও সুরারোপিত গানগুলি শিখে তা প্রায় সবই রেকর্ড করে গেছেন। মহাত্মা গান্ধী তার সঙ্গীতে মুগ্ধ হয়ে তাকে ‘নাইটিঙ্গেল অব বেঙ্গল’ নামে আখ্যা দেন। ওস্তাদ ফৈয়াজ খাঁ, স্বনামধন্য গায়িকা তথা বাইজী কেশরীবাঈ ও মোতিবাঈয়ের কাছেও তিনি উচ্চ প্রশংসা পান।
২১ বছর বয়সে ১৯৪২ সালে ২২ জানুয়ারি তার মৃত্যু হয়।
মহম্মদ শরিফ

মহম্মদ শরিফ, যিনি শরিফ চাচা নামে পরিচিত, ভারতের উত্তরপ্রদেশের একজন বাইসাইকেল মেকানিক ও সমাজকর্মী। সমাজসেবায় অবদানের জন্য তিনি ২০২০ সালে পদ্মশ্রী লাভ করেন।
মহম্মদ শরিফের বড় ছেলে মহম্মদ রইস খান ১৯৯২ সালে সুলতানপুর যাওয়ার পথে খুন হয়েছিলেন। তার বেওয়ারিশ লাশ পড়ে ছিল রাস্তায়। এটি পশুদের পেটের খোরাকে পরিণত হয়েছিল। এই ঘটনার পর মহম্মদ শরিফ বেওয়ারিশ লাশের শেষকৃত্য সম্পাদনের দায়িত্ব গ্রহণ করেন। তিনি বেওয়ারিশ লাশের সন্ধানে থানা, হাসপাতাল, রেলওয়ে স্টেশন ও মর্গে যেয়ে থাকেন। ৭২ ঘণ্টার মাঝে বেওয়ারিশ লাশের দাবি নিয়ে কেউ না আসলে পুলিশ সেই লাশ তার কাছে সমর্পণ করে। তিনি অনেকবার আর্থিকভাবে বাধার সম্মুখীন হলেও তিনি তার কাজ থেকে বিরত হন নি।
মহম্মদ শরিফ লাশের ধর্মানুসারে প্রতিটি লাশের শেষকৃত্য সম্পাদন করে থাকেন। তিনি ফৈজাবাদ ও এর আশেপাশের এলাকার ২৫,০০০ এরও বেশি লাশের শেষকৃত্য সম্পাদন করেছেন তিনি। তিনি "সত্যমেভ জয়তে" অনুষ্ঠানেও উপস্থিত হয়েছিলেন।
মহম্মদ শরিফ সমাজসেবায় অবদানের জন্য তিনি ২০২০ সালে পদ্মশ্রী লাভ করেন।